**Informacija asmenims ir šeimoms, pageidaujantiems išsinuomoti socialinį būstą**

1. Parama būstui išsinuomoti teikiama vadovaujantis Lietuvos Respublikos paramos būstui įsigyti ar išsinuomoti įstatymu (toliau – Įstatymas) ir Asmenų ir šeimų, turinčių teisę į socialinio būsto nuomą, sąrašo tvarkymo ir tikslinimo tvarkos aprašu, patvirtintu Šilalės rajono savivaldybės administracijos direktoriaus 2019 m. gruodžio 19 d. įsakymu Nr. DĮV-1029 „Dėl Asmenų ir šeimų, turinčių teisę į socialinio būsto nuomą, sąrašo tvarkymo ir tikslinimo tvarkos aprašo patvirtinimo“.

2.Parama būstui išsinuomoti teikiama šiomis formomis:

2.1. nuomojamas socialinis būstas;

2.2. mokama būsto nuomos mokesčio dalies kompensacija.

3. Asmenys (jei kreipiasi šeima, vienas iš pilnamečių šeimos narių) dėl paramos būstui išsinuomoti, Prašymų suteikti paramą būstui įsigyti ar išsinuomoti nagrinėjimo tvarkos aprašu, patvirtintu Lietuvos Respublikos socialinės apsaugos ir darbo ministro 2015 m. balandžio 10 d. įsakymu Nr. A1-551 „Dėl prašymų suteikti paramą būstui įsigyti ar išsinuomoti nagrinėjimo tvarkos aprašo patvirtinimo“, nustatyta tvarka su prašymu įrašyti į Asmenų ir šeimų, turinčių teisę į socialinio būsto nuomą, sąrašą (toliau – Prašymas) kreipiasi į Šilalės rajono savivaldybės administraciją. Kartu su prašymu pateikiami dokumentai, reikalingi teisei į paramą būstui išsinuomoti nustatyti.

4. Prašymą dėl likusių be tėvų globos asmenų, sulaukusių 16 ar daugiau metų iki visiško jų civilinio veiksnumo, rajono savivaldybės administracijos direktoriui pateikia jų atstovas pagal įstatymą (rūpintojas).

**Prašymas suteikti paramą būstui išsinuomoti (**[BP-3 forma](https://www.krs.lt/media/17949/bp-3-2019-10-07.docx)**)**(įrašyti į Asmenų ir šeimų, turinčių teisę į socialinio būsto nuomą, sąrašą).

**Prie prašymo pateikiamas užpildytas prašymo** [6 priedas](https://www.krs.lt/media/17947/6-priedas-2019-10-07.docx)**,** kuriame nurodomos deklaruotos pajamos, kurios, vadovaujantis Piniginės socialinės paramos nepasiturintiems gyventojams įstatymo 17 straipsniu, neįskaitomos į asmenų ar šeimų gaunamas pajamas, jeigu šeima gavo tokių pajamų.

Prašymą rajono savivaldybės administracijos direktoriui asmenys ir šeimos gali užpildyti Šilalės rajono savivaldybės administracijoje (I a., 108 kab., J. Basanavičiaus g. 2, Šilalė).

5. Asmenys, atitinkantys Įstatymo 9 straipsnio 1 dalyje nustatytus reikalavimus, taip pat Asmenys, pagal Įstatymo 9 straipsnio 2 dalį turintys teisę į socialinio būsto nuomos sąlygų pagerinimą, pateikę prašymą, įrašomi į Asmenų ir šeimų, turinčių teisę į socialinio būsto nuomą, sąrašą pagal prašymo užregistravimo rajono savivaldybės administracijoje datą ir laiką.

6. Asmenys, įrašyti į Asmenų ir šeimų, turinčių teisę į socialinio būsto nuomą, sąrašą ir gaunantys būsto nuomos mokesčio dalies kompensaciją, neišbraukiami iš Asmenų ir šeimų, turinčių teisę į socialinio būsto nuomą, sąrašo.

7. Asmenys ir šeimos**,**įrašyti į Asmenų ir šeimų, turinčių teisę į socialinio būsto nuomą, sąrašą, privalo:

7.1. pateikti visą teisingą informaciją, įrodančią teisę gauti paramą būstui išsinuomoti;

7.2. iki einamųjų metų gegužės 1 dienos arba dėl Įstatyme nurodytų svarbių priežasčių iki einamųjų metų birželio 1 dienos savivaldybės administracijai pateikti turto (įskaitant gautas pajamas) deklaraciją Gyventojų turto deklaravimo įstatyme nustatyta tvarka;

7.3. per mėnesį nuo deklaruotos gyvenamosios vietos pakeitimo, būsto įsigijimo, materialinės padėties pasikeitimo, kuris lemia Lietuvos Respublikos paramos būstui įsigyti ar išsinuomoti įstatyme nustatytų pajamų ir turto dydžių, pagal kuriuos nustatoma teisė į paramą būstui išsinuomoti, viršijimą, būsto nuomos sutarties pasibaigimo arba teisės į būsto nuomos mokesčio dalies kompensaciją praradimo dienos informuoti apie tai savivaldybės administraciją. Taip pat informuoti savivaldybės administraciją apie šeimos sudėties, kontaktinės informacijos (adreso, telefono numerio, elektroninio pašto) pasikeitimus.

8. Teisę į socialinio būsto nuomą turi asmenys ir šeimos Lietuvos Respublikos gyvenamosios vietos deklaravimo įstatyme nustatyta tvarka gyvenamąją vietą yra deklaravę Šilalės rajono savivaldybėje (šeimos atveju – vieno iš šeimos narių pasirinktinai), o jeigu asmuo deklaruotos gyvenamosios vietos neturi – yra įtrauktas į gyvenamosios vietos neturinčių asmenų apskaitą Šilalės rajono savivaldybėje, ir:

8.1. kurių Gyventojų turto deklaravimo įstatyme nustatyta tvarka deklaruoto turto vertė ir pajamos, pagal Piniginės socialinės paramos nepasiturintiems gyventojams įstatymo 17 straipsnį įskaitomos į asmens ar šeimos gaunamas pajamas, neviršija šių dydžių:

|  |  |  |  |
| --- | --- | --- | --- |
| Eil. Nr. | Šeimos dydis | VRP dydžiai | Eur |
| 1. | 1-o asmens, be šeimos | Pajamos – 40 VRPTurtas – 56 VRP | 5120,00 |
| 7168,00 |
| 2. | 2-jų ar 3-jų asmenų šeimos | Pajamos – 80 VRPTurtas – 112 VRP | 10240,00 |
| 14336,00 |
| 3. | 4-ių ar daugiau asmenų šeimos, vienam asmeniui | Pajamos – 23 VRPTurtas – 56 VRP | 2944,00 (vienam asmeniui)7168,00 (vienam asmeniui) |

 (valstybės remiamų pajamų (VRP) dydis – 128 Eur)

8.2. neturi Lietuvos Respublikos teritorijoje nuosavybės teise būsto arba nuosavybės teise turimas būstas, Nekilnojamojo turto kadastro duomenimis, yra fiziškai nusidėvėjęs daugiau kaip 60 procentų, arba nuosavybės teise turimo būsto naudingasis plotas, tenkantis vienam asmeniui ar šeimos nariui, yra mažesnis kaip 10 kvadratinių metrų ar mažesnis kaip 14 kvadratinių metrų, jeigu šeimoje yra neįgalusis arba asmuo, sergantis sunkia lėtinės ligos, įrašytos į Vyriausybės ar jos įgaliotos institucijos patvirtintą sąrašą, forma.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_